મધરાતે સારંગપુર મંદિરમાં હરિભક્તોનાં વૃંદનું સ્વામીશ્રી શાસ્ત્રીજી મહારાજે પ્રેમથી અભિવાદન કરી, તેમને પ્રસાદ લેવા આગ્રહ કર્યો. ઘનઘોર મધરાતે કવેળાએ કોણ રસોઈ બનાવે? કોણ એવી સેવાભક્તિની તક ઝડપી લે? માતૃહૃદયી વડીલસંત તથા પ્રજ્ઞાચક્ષુ ભગવત્સ્વરૂપસ્વામીને, શાસ્ત્રીજી મહારાજે સમજાવ્યા, “અમારા બળતા અંગારાનાં છોરું... નોધારાના આધાર સમા તો એક જોગી જ છે.” ...અને જોગીએ ભાવથી ભોજન બનાવી - ભક્તોને જમાડી તૃપ્ત કર્યા... સાથોસાથ સ્વામીશ્રી શાસ્ત્રીજી મહારાજના હૈયામાં પણ અનેરી હાશ થઈ ગઈ! ગુરુને શિષ્યનો કેવો અદકો ભરોસો!